ওয়েব ডেস্ক: SSKM হাসপাতালের মেন বিল্ডিংয়ে লোড শেডিং। এরপরই অভিযোগ ওঠে, পর্যাপ্ত চার্জ না থাকায় বন্ধ হয়ে যায় CCU-এর তিনটি ভেন্টিলেটর। তবে চিকিত্সক, নার্স ও অন্য স্বাস্থ্যকর্মীদের চেষ্টায় বড় বিপত্তি এড়ানো গেছে। অভিযোগ কাল সন্ধে ছটা চল্লিশ নাগাদ ২৫ মিনিটের জন্য লোডশেডিং হয়ে যায় SSKM হাসপাতালের মেন বিল্ডিংয়ে। তখন সেখানে রীতিমতো, দুটি বাইপাস অপারেশন চলছিল বলে খবর। কিন্তু পর্যাপ্ত চার্জ না থাকায় দশ মিনিটের মাথায় CCU-তে তিনটি ভেন্টিলেটর বন্ধ হয়ে যায়। এরপর অ্যাম্বু ব্যাগ ব্যবহার করে রোগীদের বাঁচানো হয়। চিকিত্সক, নার্স ও অন্য স্বাস্থ্যকর্মীদের চেষ্টাতেই বড় বিপত্তি ঘটেনি।